jan arnde ghijsels
Het sijn comen in rechte inde banck voe meye ende scepen van loven
wouter van laethem die nae den rechte der stad van loven geleit is tot
allen den goeden jans van winxere geheten vierlinc in deen zijde Ende
arnt ghijsels in dande Aldaer de voirs arnt ghijsels met zijnen gelevden
voerspreke een aensprake gedaen heeft alse vanden goeden hier nae gescreve
Inden yersten een half boender beemts gelegen te westerle aenden dijck
metten eenen eynde tusschen de goede jans hovene en mychiels van olie
Item een huys ende hof met eenen halven boender beempts en onderhalf
te
boende lants en alle anden zijnen thoebehoerten tverstoerde block gelegen
inde selve prochie tusschen de porte van westerle in deen zijde ende
deverhem strate aldaer aen dande zijde Item vii dachmale lants
ghelegen aende hersstrate aldaer tusschen de goede henricx jaecx op
deen zijde ende arnt ghijsels op dande zijde Item een vrierdel lants
ghelegen tusschen de goede des jonchen van wesemale aen deen zijde
ende de goede des selfs jonchrs op dande zijde en jans van outsele aende
derde zijde Item een dachmale lants gelegen te westerle op dlempoeld
velt dwelc wijngaert plach te zijne ttusschen den molenwech gaende
ter tongen weert aen deen zijde en mychiels van olmen op dande
Item een huys ende hof met schuen stallen ende bachuysen ende
anden zijnen thoebehoerten gelijc dat dat gelegen is te westerle
aent ryet aldaer op ii deen zijde ende de strate gaende ter ryet
weert aendander Item een huysken metten hove en alle anden zijne
thoebehoerten gelegen aende goede peters panhuys aen deen zijde ende
de goede jans de cupe op dande Item vii lopen rox erflicx op de goede
vranx vander voert gelegen te zoerle inde voirs prochie geheten de
rosendonc aen deen zijde jan van wolputte op dande zijde en de
derde sijde aen mackenbrock Item eenen wyngaert te hersele opden
sryssen berch gelegen aen de goede der kynden rademakes op deen
zijde en der kynden bakere bertels aen dande Item vii roeden
wyngaerts gelegen dae neven inde selve prochie van hersele
Item drie rynsche gulden erfliker renten te kersmesse te betaelen
op huys ende hof met zijne toebehoerten houden drie dachmale
luttel myn oft meer bertels vanden v goe gelegen te hersele
tusschen de hersstrate op deen zijde ende de goede lambrechts vand
lynden aen dande Item eenen rynsche gulden erflic op een stuck
lants geheten den berch houden een half boender den selven berthelmeeuse
toebehoende ghelegen tusschen janne vander ghalen ende dygneluyx